земеделски и горски стопанства съгласно член 14, параграф 5 от посочения регламент. Тези проверки се извършват посредством административни проверки и, на базата на извадки, посредством проверки на място.
 Член 55
 Консултантски услуги, управление на стопанството и услуги по заместване в стопанството
 По отношение на операциите, предвидени в член 15, параграф 1, букви а) и в) от Регламент (ЕС) No 1305/2013, компетентният орган проверява спазването на изискването органите или структурите, избрани да предоставят консултантски услуги, да разполагат с необходимите ресурси и процедурата на подбор да е била извършена посредством обществена поръчка, както се изисква в член 15, параграф 3 от посочения регламент. Тази проверка се извършва посредством административни проверки и, на базата на извадки, посредством проверки на място.
 Член 56
 Схеми за качество за селскостопанските продукти и храните
 За мярката, предвидена в член 16 от Регламент (ЕС) No 1305/2013, компетентният орган може, според случая, да използва доказателствен материал от други служби, органи или организации, за да провери спазването на задълженията и критериите за допустимост. Компетентният орган обаче трябва да се увери, че тези служби, органи или организации работят по стандарт, който е достатъчен, за да се контролира спазването на задълженията и на критериите за допустимост. За тази цел компетентният орган извършва административни проверки и, на базата на извадки, проверки на място.
 Член 57
 Развитие на стопанството и стопанската дейност
 По отношение на операциите, предвидени в член 19, параграф 1, буква а) от Регламент (ЕС) No 1305/2013, компетентният орган, посредством административни проверки и, на базата на извадки, посредством проверки на място, проверява спазването на:
 а)
 бизнес плана в съответствие с член 19, параграфи 4 и 5 от Регламент (ЕС) No 1305/2013 и член 8 от Регламент за изпълнение (ЕС) No 808/2014 на Комисията (22), включително, в случай на млади земеделски стопани, изискването да отговарят на определението за действащ земеделски стопанин, посочено в член 19, параграф 4 от Регламент (ЕС) No 1305/2013;
 б)
 правилото относно гратисния период с цел изпълнение на условията във връзка с професионалните умения, посочено в член 2, параграф 3 от Делегиран регламент (ЕС) No 807/2014 на Комисията (23).
 Член 58
 Учредяване на групи и организации на производителите
 За мярката, предвидена в член 27 от Регламент (ЕС) No 1305/2013, държавите членки признават групата производители, след като се уверят, че групата отговаря на критериите, определени в параграф 1 от посочения член, и на националните правила. След признаването компетентният орган проверява непрекъснатото спазване на критериите за признаване и на бизнес плана в съответствие с член 27, параграф 2 от посочения регламент посредством административни проверки и поне веднъж през петгодишния период — посредством проверка на място.
 Член 59
 Управление на риска
 По отношение на специфичното подпомагане, предвидено в член 36 от Регламент (ЕС) No 1305/2013, компетентният орган, посредством административни проверки и, на базата на извадки, посредством проверки на място, проверява по-специално:
 а)
 дали земеделските стопани са били допустими за подпомагането в съответствие с член 36, параграф 2 от Регламент (ЕС) No 1305/2013;
 б)
 при осъществяването на контрол върху заявленията за плащане от взаимоспомагателните фондове съгласно член 36, параграф 1, букви б) и в)